- Hindi News
- National
- सांसद ने कहा, प्रेरक काम कर रहे युवा स्टेशन पर वॉटर कूलर लगाने की मंजूरी
सांसद ने कहा, प्रेरक काम कर रहे युवा स्टेशन पर वॉटर कूलर लगाने की मंजूरी
रोटी बैंक के कार्यक्रम में आए सांसद राव उदय प्रताप सिंह ने कहा, युवाओं के समूह की यह अच्छी पहल है। इससे दूसरों को प्रेरणा लेनी चाहिए। पैसों के अभाव में ये काम बंद न हो जाएं, इसके लिए ऐसे समूह को गुप्त रूप से मदद करनी चाहिए। उन्होंने स्टेशन पर वॉटर कूलर लगाने की मंजूरी दी। सांसद सिंह ने यहां रेलवे स्टेशन परिसर में अपनी इटारसी ग्रुप का एक वर्ष पूरा होने पर आयोजित रोटी वितरण कार्यक्रम में बोल रहे थे। ग्रुप एडमिन मनोज मालवीय की मांग पर सांसद श्री सिंह ने कहा कि रेलवे स्टेशन परिसर में एसएस से बात कर वाटर कूलर के लिए जगह तय कर लें। उनके साथ आए पिपरिया के पूर्व विधायक हरिशंकर जायसवाल ने भी ग्रुप को इस मानव सेवा के कार्य के लिए धन्यवाद दिया।
इटारसी ग्रुप में सेवाभावी युवकों का संगठन है। इसमें अलग-अलग राजनैतिक दलों के सदस्य तो हैं लेकिन वे दलों से ऊपर उठकर केवल सेवा की भावना लेकर काम करते हैं। अपनी इटारसी ग्रुप को रेलवे स्टेशन परिसर में रोटी बैंक के माध्यम से गरीबों को भोजन कराते हुए एक साल हो गया है। मप्र तैराकी संघ के अध्यक्ष पीयूष शर्मा, विधायक प्रतिनिधि कल्पेश अग्रवाल, दिनेश शर्मा, एसडीओपी अनिल शर्मा, टीआई भूपेंद्र सिंह मौर्य और एसआई नागेश वर्मा ने भी पहुंचकर भोजन वितरण किया।
भोजन का निरीक्षण करते सांसद राव उदयप्रताप सिंह।
tgl_Latn sot_Latn hin_Deva hin_Deva hin_Deva hin_Deva hin_Deva